techiaith/cofnodycynulliad_en-cy huggingface dataset:
English: Diolch yn fawr iawn. I think the Member was absolutely right to talk about the new normal, because I don't think it's right that we go back to the old ways of working. We need to take advantage of new technology, and I'm pleased to say that there has been a tremendous take-up of that £9.2 million funding that was made available up until March this year. I really welcome the Member's interest in this topic. He'll be aware that we also had some access standards that were announced by the previous Minister for health, and they were about making sure that people knew what the expectation was. So, when they contacted the GP, they knew the standards of delivery that were expected, and there was an incentive there for GPs, and if they reach the standards, then they are given additional payments. Now, we are waiting to hear the results of that, and so, those results will be coming out in June, and if they've reached the standards, then they will be getting that top-up of financial support. So, I will write to Members with the information on access standards, and the achievement of those services around Wales, when that data becomes available at the end of June.
Welsh: Diolch yn fawr iawn. Rwy'n credu bod yr Aelod yn llygad ei le wrth siarad am y normal newydd, oherwydd nid wyf yn credu ei bod yn iawn inni ddychwelyd at yr hen ffyrdd o weithio. Mae angen inni fanteisio ar dechnoleg newydd, ac rwy'n falch o ddweud bod llawer iawn wedi manteisio ar y cyllid o £9.2 miliwn a oedd ar gael hyd at fis Mawrth eleni. Rwy'n croesawu diddordeb yr Aelod yn y pwnc hwn. Fe fydd yn ymwybodol fod gennym rai safonau mynediad hefyd a gyhoeddwyd gan y Gweinidog iechyd blaenorol, ac roeddent yn ymwneud â sicrhau bod pobl yn gwybod beth oedd y disgwyliad. Felly, pan fyddent yn cysylltu â'r meddyg teulu, roeddent yn gwybod am y safonau darparu gwasanaeth a ddisgwylid, ac roedd cymhelliad yno i feddygon teulu, ac os ydynt yn cyrraedd y safonau, rhoddir taliadau ychwanegol iddynt. Nawr, rydym yn aros i glywed canlyniadau hynny, ac felly, bydd y canlyniadau hynny'n cael eu cyhoeddi ym mis Mehefin, ac os ydynt wedi cyrraedd y safonau, byddant yn cael y cymorth ariannol ychwanegol hwnnw. Felly, byddaf yn ysgrifennu at yr Aelodau gyda'r wybodaeth am safonau mynediad, a chyflawni'r gwasanaethau hynny ledled Cymru, pan fydd y data hwnnw ar gael ddiwedd mis Mehefin.
English: Diolch, Llywydd. Minister, in my new role, I would like to first of all just say congratulations on your appointment, and I hope to work constructively with you, particularly with regards to the challenges ahead, which we have to face together as a country. My colleagues and I have very much welcomed the announcement of £1 billion to help the NHS recover from the pandemic, and the first tranche of £100 million announced for new technology and staff. It's been several months now since the publication of the Welsh Government's NHS recovery framework and we're still waiting to see where the other £900 million is due to be spent. Can you tell us today how and where this money is going to be targeted in Welsh primary and secondary care?
Welsh: Diolch, Lywydd. Weinidog, yn fy rôl newydd, yn gyntaf hoffwn ddweud llongyfarchiadau ar eich penodiad, ac rwy'n gobeithio gweithio'n adeiladol gyda chi, yn enwedig mewn perthynas â'r heriau sydd o'n blaenau, heriau y mae'n rhaid inni eu hwynebu gyda'n gilydd fel gwlad. Mae fy nghyd-Aelodau a minnau wedi croesawu'r cyhoeddiad o £1 biliwn i helpu'r GIG i adfer o'r pandemig, a'r gyfran gyntaf o £100 miliwn a gyhoeddwyd ar gyfer technoleg a staff newydd. Mae sawl mis wedi mynd heibio bellach ers cyhoeddi fframwaith Llywodraeth Cymru ar gyfer adferiad y GIG ac rydym yn dal i aros i weld ble y caiff y £900 miliwn arall ei wario. A allwch ddweud wrthym heddiw sut a ble y caiff yr arian hwn ei dargedu o fewn gofal sylfaenol ac eilaidd yng Nghymru?
English: Well, thanks very much, and can I also congratulate Russell George once again? I think I congratulated prematurely last time. First of all, I'm sure you, like me, welcome that £1 billion extra that we are going to be putting in specifically to try and tackle the issues that have arisen as a result of the pandemic. There is, as the Member knows, a significant backlog of work that needs to be tackled, and, let's face it, we're still not out of the COVID pandemic at the moment. So, there are still some severe restrictions on our ability to get back to a normal service. We have already announced that £100 million. That has been distributed throughout all the health boards in Wales. I have asked the health authorities now to come forward with their proposals for how they think we should be addressing the backlog. So, those proposals are being analysed by my officials at the moment. We'll be drawing up annual plans with them, and, on the back of that, we will be making a request to the finance Minister for the additional funding to be released. So, we've got to get the balance right between being very specific about what it is we're going to do, how we're going to make sure that there's a geographic coverage, but also that we're actually getting to the most difficult and clinical priority cases as soon as we can as well. So, that additional funding, I'm very keen to get spending, as you can imagine, but we have to work in partnership with the health boards and make sure we understand what their priorities are as well.
Welsh: Wel, diolch yn fawr iawn, ac a gaf innau hefyd longyfarch Russell George unwaith eto? Rwy'n credu fy mod wedi llongyfarch yn gynamserol y tro diwethaf. Yn gyntaf oll, rwy'n siŵr eich bod chi, fel fi, yn croesawu'r £1 biliwn ychwanegol y byddwn yn ei ddarparu yn benodol ar gyfer ceisio mynd i'r afael â'r materion sydd wedi codi o ganlyniad i'r pandemig. Fel y gŵyr yr Aelod, mae ôl-groniad sylweddol o waith y bydd angen mynd i'r afael ag ef, a gadewch i ni ei wynebu, nid ydym wedi cefnu ar y pandemig COVID ar hyn o bryd. Felly, mae cyfyngiadau difrifol o hyd ar ein gallu i ddychwelyd at wasanaeth arferol. Rydym eisoes wedi cyhoeddi'r £100 miliwn. Mae hwnnw wedi'i ddosbarthu i bob un o'r byrddau iechyd yng Nghymru. Rwyf wedi gofyn yn awr i'r awdurdodau iechyd gyflwyno eu cynigion ar gyfer sut y credant y dylem fynd i'r afael â'r ôl-groniad. Felly, mae'r cynigion hynny'n cael eu dadansoddi gan fy swyddogion ar hyn o bryd. Byddwn yn llunio cynlluniau blynyddol gyda hwy, ac yn sgil hynny, byddwn yn gwneud cais i'r Gweinidog cyllid i ryddhau'r cyllid ychwanegol. Felly, mae'n rhaid inni sicrhau cydbwysedd cywir rhwng bod yn benodol iawn ynglŷn â'r hyn y byddwn yn ei wneud, sut rydym yn mynd i sicrhau darpariaeth yn ddaearyddol, ond hefyd ein bod yn cyrraedd yr achosion anoddaf a'r achosion clinigol blaenoriaethol cyn gynted ag y gallwn hefyd. Felly, y cyllid ychwanegol hwnnw, rwy'n awyddus iawn i ddechrau gwario, fel y gallwch ddychmygu, ond mae'n rhaid inni weithio mewn partneriaeth â'r byrddau iechyd a sicrhau ein bod yn deall beth yw eu blaenoriaethau hwy hefyd.
English: Thank you, Minister. I appreciate your answer. I suppose it's not just health authorities, but it's other health professionals that you need to work with as well, and many of those I've spoken to over the last couple of weeks just feel disappointed that they haven't yet had that funding allocated and announced. I appreciate the process that you've mentioned and outlined, but I think their concern is that as time ticks on, waiting lists continue to spiral. As I mentioned to you yesterday, Wales is now looking at a waiting list of one in three waiting over a year, compared to one in 11 in England, and this is not just COVID-19 at play here: before the pandemic, the number of those waiting over a year for treatment was triple that of the whole of England. So, whilst I appreciate what you said, Minister - I understand, to a part, what you said - you'll obviously be aware of your predecessor's commitments as well that it would take a full parliamentary term to clear the backlog of patients. You mentioned in your first response to me that it's going take time to do this, and I think we all acknowledge and understand that. So, can you give any timescales for the NHS providers to know when they will receive this financial support, so that they can plan where to target it? I appreciate the process you've outlined, but can we have some dates potentially attached to that?
Welsh: Diolch i chi, Weinidog. Rwy'n gwerthfawrogi eich ateb. Rwy'n tybio nad yw'n fater o'r awdurdodau iechyd yn unig, ond gweithwyr iechyd proffesiynol eraill y mae angen i chi weithio gyda hwy yn ogystal, ac mae llawer o'r rhai y siaradais â hwy dros yr wythnosau diwethaf yn teimlo'n siomedig nad ydynt eto wedi cael y cyllid hwnnw wedi'i ddyrannu a'i gyhoeddi. Rwy'n derbyn y broses rydych wedi'i chrybwyll a'i hamlinellu, ond rwy'n credu mai eu pryder yw bod rhestrau aros yn parhau i dyfu wrth i amser fynd yn ei flaen. Fel y soniais wrthych ddoe, mae Cymru bellach yn edrych ar restr aros o un o bob tri yn aros dros flwyddyn, o'i gymharu ag un o bob 11 yn Lloegr, ac nid COVID-19 yn unig sydd ar fai yma: cyn y pandemig, roedd nifer y rhai a oedd yn aros dros flwyddyn am driniaeth yn deirgwaith y nifer ar gyfer Lloegr gyfan. Felly, er fy mod yn gwerthfawrogi yr hyn a ddywedoch chi, Weinidog - rwy'n deall i raddau yr hyn a ddywedoch chi - fe fyddwch yn amlwg yn ymwybodol o ymrwymiadau eich rhagflaenydd hefyd y byddai'n cymryd tymor seneddol llawn i glirio'r ôl-groniad o gleifion. Fe sonioch chi yn eich ateb cyntaf i mi ei bod yn mynd i gymryd amser i wneud hyn, a chredaf ein bod i gyd yn cydnabod ac yn deall hynny. Felly, a allwch roi unrhyw amserlenni i ddarparwyr y GIG allu gwybod pryd y byddant yn cael y cymorth ariannol hwn, fel y gallant gynllunio ble i'w dargedu? Rwy'n gwerthfawrogi'r broses rydych wedi'i hamlinellu, ond a allwn gael dyddiadau ynghlwm wrth hynny o bosibl?
English: Thanks very much. Well, the process is this: the health boards put forward their annual plans, we're not expecting to receive those annual plans until the end of this week, and as soon as that's been done we'll obviously be analysing those. We'll be looking at where we think the priorities should be and then we will be making a submission to the finance Minister to see if it may be possible, perhaps, even to get it into a supplementary budget later this year, so that we can start that process of spending money. We're very aware that if we want to clear the backlog that we need to get things in place, and the best way to do that is to spend the money upfront at the beginning of the year. Also, of course, one of the things that they're anxious to know is whether this is going to be one-off funding or multi-annual funding, and that makes a big difference as to whether and to what extent they're willing to commit. So, all of those conversations are ongoing.
Welsh: Diolch yn fawr. Wel, dyma'r broses: mae'r byrddau iechyd yn cyflwyno eu cynlluniau blynyddol, nid ydym yn disgwyl derbyn y cynlluniau blynyddol hynny tan ddiwedd yr wythnos hon, a chyn gynted ag y bydd hynny wedi'i wneud, yn amlwg byddwn yn dadansoddi'r rheini. Byddwn yn edrych ar ble y credwn y dylai'r blaenoriaethau fod ac yna byddwn yn gwneud cyflwyniad i'r Gweinidog cyllid i weld a allai fod yn bosibl, efallai, ei gael mewn cyllideb atodol yn ddiweddarach eleni hyd yn oed, fel y gallwn ddechrau'r broses o wario arian. Rydym yn ymwybodol iawn os ydym am glirio'r ôl-groniad fod angen inni roi pethau ar waith, a'r ffordd orau o wneud hynny yw gwario'r arian ymlaen llaw ar ddechrau'r flwyddyn. Hefyd, wrth gwrs, un o'r pethau y maent yn awyddus i'w wybod yw a fydd hwn yn gyllid untro neu'n gyllid amlflwydd, ac mae hynny'n gwneud gwahaniaeth mawr o ran eu parodrwydd i ymrwymo ac i ba raddau. Felly, mae'r holl sgyrsiau hynny'n parhau.
English: Well, I'm sure the Member will be aware that the Welsh Government has already produced a workforce strategy on health, working closely with Health Education and Improvement Wales to identify where the gaps are in relation to where we really need to focus our efforts, and there's been a huge amount of work done with that organisation over recent months. On the 12,000 people that we will be recruiting in terms of training, some of that work is already in place and I'm happy to write to the Member with a further breakdown of precisely where we think those are going to be held. FootnoteLink There's a big difference - . There's no point in saying we're going to appoint x number of new doctors - if you haven't got them in the training process, it's all a bit of a waste of time. So, the first thing to happen is that you've got to get them trained and then make the financial commitment to make sure that they can be given a job at the end of that process. Obviously, we're very concerned about making sure that we stick to the staffing levels that we've set down in law, of course, and you will be aware that we have done a lot in this Government to ensure that we are doing all we can to produce our own local people. So, the nurse bursary, for example, is something that we kept in the Labour Party in Wales, and I'm afraid that the Westminster Parliament under, I'm afraid, your Government, the Conservative Party, decided to withdraw that support.
Welsh: Wel, rwy'n siŵr y bydd yr Aelod yn ymwybodol fod Llywodraeth Cymru eisoes wedi cynhyrchu strategaeth y gweithlu iechyd, gan weithio'n agos gydag Addysg a Gwella Iechyd Cymru i nodi lle mae'r bylchau mewn perthynas â lle mae gwir angen inni ganolbwyntio ein hymdrechion, a gwnaed llawer iawn o waith gyda'r sefydliad hwnnw dros y misoedd diwethaf. Ar y 12,000 o bobl y byddwn yn eu recriwtio ar gyfer hyfforddiant, mae rhywfaint o'r gwaith hwnnw eisoes ar y gweill ac rwy'n hapus i ysgrifennu at yr Aelod gyda dadansoddiad pellach o ble yn union y credwn y bydd y rheini. FootnoteLink Mae gwahaniaeth mawr - . Nid oes unrhyw bwynt dweud ein bod yn mynd i benodi x o feddygon newydd os nad ydynt yn y broses o hyfforddi, mae'r cyfan yn wastraff amser. Felly, y peth cyntaf i ddigwydd yw bod yn rhaid i chi eu hyfforddi ac yna gwneud yr ymrwymiad ariannol i sicrhau y gellir rhoi swydd iddynt ar ddiwedd y broses honno. Yn amlwg, rydym yn pryderu'n fawr ynglŷn â sicrhau ein bod yn cadw at y lefelau staffio rydym wedi'u pennu yn y gyfraith wrth gwrs, ac fe fyddwch yn ymwybodol ein bod wedi gwneud llawer yn y Llywodraeth hon i sicrhau ein bod yn gwneud popeth yn ein gallu i gynhyrchu ein pobl leol ein hunain. Felly, mae'r fwrsariaeth i nyrsys, er enghraifft, yn rhywbeth y gwnaethom ei gadw yn y Blaid Lafur yng Nghymru, ac mae arnaf ofn fod Senedd San Steffan, eich Llywodraeth chi, y Blaid Geidwadol, wedi penderfynu tynnu'r gefnogaeth honno yn ôl.
English: Thank you very much, Llywydd. Minister, I asked you yesterday in responding to the statement on the coronavirus update what plans were in the pipeline in order to hasten vaccination or provide surge vaccination in high-infection areas, particularly where the delta variant is a cause for concern. I don't feel that I got the response I wanted to that question, so let me put it in this way: if a health board in an area where there is concern - we're talking here about Betsti Cadwaladr University Health Board at the moment - can demonstrate that they have the capacity to do more in terms of vaccination, would you as a Government ensure that they can get an increased supply of vaccines in order to hasten the process?
Welsh: Diolch yn fawr iawn, Llywydd. Weinidog, mi wnes i ofyn i chi ddoe wrth ymateb i'r datganiad ar y diweddaraf ar y coronafeirws ba gynlluniau oedd yna ar y gweill ar gyfer cyflymu brechu neu surge vaccination mewn ardaloedd haint uchel, ac yn enwedig ardaloedd, wrth gwrs, lle mae'r amrywiolyn delta yn achosi pryder. Dwi ddim yn teimlo fy mod wedi cael ateb fel yr oeddwn i eisiau i'r cwestiwn hwnnw, felly gadewch i mi ofyn yn y ffordd yma: os ydy bwrdd iechyd mewn ardal lle mae yna bryder - ac rydym yn sôn am Fwrdd Iechyd Prifysgol Betsi Cadwaladr ar hyn o bryd - yn gallu dangos bod ganddyn nhw'r capasiti i wneud mwy o frechu, a fyddwch chi fel Llywodraeth yn gwneud yn siŵr eu bod nhw'n gallu cael cynnydd mewn cyflenwad o'r brechiad er mwyn gallu cyflymu'r broses?
English: Thank you very much. Of course, what we've done is given much more freedom to the health boards to have the flexibility that they need to make some of those decisions if they need to make them. We've already given consent to them if they see that they do need to increase their vaccinations and where they vaccinate, and so they have the flexibility to respond in that way. At present, there's no supply problem. I've just come from a meeting with the Minister in London who's responsible for vaccine supply, and we foresee no problem at present. So, we are confident that we are in a situation where, if the health board needs to accelerate that process - . And, of course, we're in a very extraordinary situation in Wales where nearly everyone over 18 has been offered the first vaccine, which means that we can focus on the second vaccine, which is so important to protect people from the new delta variant.
Welsh: Wel, diolch yn fawr. Wrth gwrs, beth rŷn ni wedi'i wneud yw rhoi lot fwy o ryddid i'r byrddau iechyd gael yr hyblygrwydd sydd ei angen arnyn nhw i wneud rhai o'r penderfyniadau yna os oes angen. Felly, rŷn ni eisoes wedi rhoi caniatâd iddyn nhw os ydyn nhw'n gweld bod angen iddyn nhw gynyddu faint maen nhw'n brechu a ble maen nhw'n brechu. Wedyn, mae'r hyblygrwydd gyda nhw i ymateb yn y ffordd yna. Ar hyn o bryd, does dim problem o ran cyflenwad. Dwi newydd ddod o gyfarfod gyda'r Gweinidog yn Llundain sy'n gyfrifol am gyflenwad y brechlyn a does yna ddim problem ar hyn o bryd rŷn ni'n ei rhagweld. Felly, rŷn ni'n hyderus ein bod ni mewn sefyllfa lle, os oes angen i'r bwrdd iechyd gyflymu'r broses - . Ac, wrth gwrs, rŷn ni mewn sefyllfa anhygoel yma yng Nghymru lle mae bron bob un dros 18 oed wedi cael cynnig y brechlyn cyntaf. Wrth gwrs, mae hynny'n golygu y gallwn ni nawr ganolbwyntio ar yr ail frechlyn yna, sydd mor bwysig i ddiogelu pobl rhag yr amrywiolyn newydd delta yma.
English: Thank you for that response. I think you're still missing the point somewhat. I'm asking not how we accelerate the second vaccination generally - things are going very well in terms of that - but how we can focus more supply in those areas where we need surge vaccination. And if that request is made by a health board, I hope that you, as a Government, can ensure additional supplies to them. The growth of the delta variant reminds us that this is a pandemic that is still very much with us. We must continue to find ways of responding to it and of protecting lives. Now, I mentioned to you a fortnight ago the potential of investing in the use of ultraviolet-C light - UVC - in order to disinfect against COVID. I understand that the Irish Government has now agreed to provide and ensure clean air in schools in Ireland through UVC and air filtering. Here in Wales, I know that Carmarthenshire is prepared to pilot this in schools. I know also that Anglesey council are very eager to trial this - a great deal of work has been done there - but they will need the support of Government. So, will you look at approving such pilot schemes urgently, and then ensure that the funding is allocated so that we can look towards using UVC, which isn't new technology but has a new usage that has been very important in terms of the pandemic?
Welsh: Diolch am yr ateb. Dwi'n meddwl eich bod chi'n dal i fethu'r pwynt rhywfaint. Gofyn ydw i nid sut rydym yn cyflymu'r ail frechiad yn gyffredinol - mae pethau'n mynd yn grêt o ran y brechiad - ond sut mae canolbwyntio mwy o gyflenwad yn yr ardaloedd lle mae angen surge vaccination. Ac os daw'r cais yna gan fwrdd iechyd, dwi'n gobeithio y gallwch chi, fel Llywodraeth, sicrhau cyflenwad pellach iddyn nhw. Mae'r twf yr amrywiolyn delta yn ein hatgoffa ni wrth gwrs fod hwn yn bandemig sydd yn dal efo ni. Mae'n rhaid cario mlaen i chwilio am ffyrdd i ymateb iddo fo a diogelu bywyd. Rŵan, mi wnes i grybwyll efo chi bythefnos yn ôl y potensial o fuddsoddi mewn mesurau diheintio yn defnyddio golau uwchfioled - UVC - fel rhan o'r frwydr yn erbyn COVID. Dwi'n deall bod Llywodraeth Iwerddon bellach wedi cytuno i ddarparu a sicrhau awyr glân mewn ysgolion yn Iwerddon trwy UVC a hidlo awyr. Yma yng Nghymru, dwi'n deall fod sir Gaerfyrddin yn barod i beilota hyn mewn ysgolion. Mae Cyngor Sir Ynys Môn hefyd, dwi'n gwybod, yn eiddgar iawn i dreialu hyn - llawer o waith wedi bod yn cael ei wneud yno - ond mi fydd angen cefnogaeth Llywodraeth. A wnewch chi edrych, felly, ar gymeradwyo cynlluniau peilot fel hyn i ddechrau ar frys, ac wedyn sicrhau, wrth gwrs, fod yr arian yn cael ei glustnodi fel y gallwn ni edrych tuag at ddefnyddio UVC, sydd ddim yn dechnoleg newydd o gwbl ond sydd â defnydd newydd pwysig iddo fo yn sgil y pandemig?
English: Thank you very much. We've already given funding to hospitals that need more help in terms of ventilation. So, for example, in Llandough hospital, we have invested £830,000 of additional funding to help them with their systems, and, of course, it's important that we do understand the importance of ventilation. Now, as to this idea of UVC, I'm not aware that we've looked into it in any detail yet, but I'm happy to go away and look at that. It's also important that we consider schools. Now is the time to ensure that schools open their windows and use those opportunities. Things will be very different by the winter, and who knows what situation we will be in at that time. So, it is something that is worth looking at in terms of how we're going to improve the situation, because we have to learn to live with this virus, as you said.
Welsh: Diolch. Rŷm ni eisoes wedi rhoi arian tuag at ysbytai sydd angen mwy o help o ran ventilation. Felly, er enghraifft, yn ysbyty Llandochau, rŷm ni wedi buddsoddi £830,000 yn ychwanegol i'w helpu nhw gyda'u systemau nhw, ac, wrth gwrs, mae'n bwysig bod ni'n deall y pwysigrwydd yna o ventilation. Nawr, o ran y syniadau yma am UVC, dwi ddim yn ymwybodol ein bod ni wedi edrych mewn iddyn nhw mewn unrhyw fanylder eto, ond dwi'n hapus i fynd i ffwrdd ac i edrych ar hynny. Mae hefyd yn bwysig, dwi'n meddwl, ein bod ni'n ystyried ysgolion. Nawr yw'r amser i ni sicrhau bod yr ysgolion yn agor eu ffenestri ac yn defnyddio'r cyfle yna. Bydd pethau'n wahanol iawn erbyn y gaeaf, a phwy â wŷr ba sefyllfa fyddwn ni ynddi ar yr adeg yna. Felly, mae'n rhywbeth, dwi'n meddwl, sy'n werth edrych mewn iddo o ran sut rŷm ni'n mynd i helpu'r sefyllfa, achos mae'n rhaid i ni ddysgu byw gyda'r feirws yma, fel rŷch chi'n dweud.